Printre filmele adaptate special pentru acest eveniment se numără Aferim!, de Radu Jude, Despre oameni şi melci, de Tudor Giurgiu, După dealuri, de Cristian Mungiu.

Proiecţiile vor avea loc la Cinema Muzeul Ţăranului şi Cinema Elvire Popesco. Biletele se achiziţionează de la locaţiile evenimentului, la preţul de: 10 lei (Cinema Muzeul Ţăranului) şi 15 lei (Cinema Elvire Popesco). Elevii, studenţii şi pensionarii au reducere. Accesul persoanelor cu deficienţe de vedere şi al însoţitorilor este gratuit, pe bază de rezervare.

În cadrul evenimentului vor fi proiectate filme special accesibilizate pentru persoanele cu deficienţe de vedere. La intrarea în sală, aceştia vor primi câte un set de căşti, iar în pauzele dintre replicile personajelor, un narator va oferi detalii suplimentare despre cum sunt îmbrăcate personajele, despre gesturi, mimică, atmosferă sau orice informaţii care pot facilita înţelegerea intrigii. Restul spectatorilor vor urmări filmul în condiţii normale, dar oricine doreşte poate poate experimenta vizionarea unui film cu cască audio.

Pe parcursul celor cinci zile cinefilii vor putea urmări zece filme româneşti: Aferim! (Radu Jude, 2015), Marţi, după Crăciun (Radu Muntean, 2010), Poarta Albă (Nicolae Mărgineanu, 2014), Roxanne (Valentin Hotea, 2013), Medalia de onoare (Călin Peter Netzer, 2010), După dealuri (Cristian Mungiu, 2012), Despre oameni şi melci (Tudor Giurgiu, 2013), Love Building (Iulia Rugină, 2013), Poziţia copilului (Călin Peter Netzer, 2013), America, venim! (Răzvan Săvescu, 2014).

Pentru a putea asigura accesul unui număr cât mai mare de persoane cu deficienţe de vedere la cultură, festivalul va fi urmat de o caravană cinematografică în alte 10 oraşe ale ţării.

Festivalul îşi propune să popularizeze şi să promoveze filmele cu descriere audio pentru nevăzători, să crească implicarea industriei cinematografice în accesibilizarea filmelor şi să creeze cadrul favorabil participării persoanelor cu deficienţe de vedere la viaţa culturală.

Aflat la prima ediţie, festivalul este organizat de Fundaţia Cartea Călătoare, în parteneriat cu Asociaţia pentru Promovarea Filmului Românesc, şi este finanţat prin granturile SEE 2009 – 2014, în cadrul Fondului ONG în România.

Partenerii evenimentului: Muzeul Naţional al Ţăranului Român, Institutul Cultural Francez, Libra Film Productions, Transilvania Film, Hi Film Productions, Parada Film, Micro Film, Mobra Film, Why Not Productions, Voodoo Films, Multi Media Est, Ager Film, ActorieDeFilm, DaKINO Production,